
 Rialacha Paráid Na Féile Pádraig 2022
IARRTAR AR IONTRÁLAITHE CLOÍ LEIS NA RIALACHA SEO A LEANAS ATÁ LEAGTHA AMACH AG LUCHT EAGRAITHE AN IMEACHTA CHUN AN PHARÁID A DHÉANAMH CHOMH TAITNEAMHACH AGUS IS FÉIDIR DO RANNPHÁIRTITHE AGUS DON LUCHT FÉACHANA.  
Foirchoimeádann Paráid Na Féile Pádraig Gaillimh na cearta seo a leanas: 
1	Go gcaithfear gach foirm iarratais a chur ar ais chuig Lucht Eagraithe an Imeachta tráth nach déanaí ná Dé Luain 21ú Feabhra, 2022.
2.	Caithfidh iontrálaithe faisnéis a chur isteach (leis an bhfoirm iarratais) maidir le Máistir na Searmanas a léifear amach agus an grúpa ag dul thar an seastán athbhreithnithe.
3.	Forchoimeádann Lucht Eagraithe an Imeachta an ceart diúltiú d’aon iarratas má shíltear nach bhfuil iontráil an iarrthóra oiriúnach don rannpháirtíocht. Foirchoimeádann an Lucht Eagraithe an ceart freisin aon iontráil nach gcloíonn leis na téarmaí agus coinníollacha a bhaint.
4.	Forchoimeádann Lucht Eagraithe an Imeachta an ceart an bealach agus/nó am na paráide a chur siar, a thréigean nó a athrú. Ní bheidh aon ghníomh in aghaidh an Luchta Eagraithe i leith aon chaillteanais a thabhóidh aon iontrálaí de bhun an chinnidh sin.
5.	Ní cheadaítear an pharáid a úsáid chun ráitis pholaitiúla a dhéanamh nó chun aon ghrúpa  stocaireachta nó feachtas a chur chun cinn. 
6.	Ní mór do ghrúpaí treoracha mhaoir na paráide a urramú chun reáchtáil éasca agus shábháilte an imeachta a chinntiú. 
7.	Nuair a thosaíonn an pharáid ní stopfaidh sí go dtí go sroicheann sí an pointe deiridh, níl aon stopanna beartaithe feadh bhealach na paráide. Táthar ag súil go leanfaidh gach iontrálaí ag gluaiseacht; níl aon iontráil le stopadh feadh bhealach na paráide in aon imthosca.  
[bookmark: _GoBack]8.	Tá sé de fhreagracht ar gach iontráil teacht ar an bpointe tionóil ag a n-am ar leith. Ba chóir go mbeadh gach iontrálaí in áit agus réidh le bogadh ón limistéar tionóil ag an am ainmnithe. Ar chríochnú na paráide caithfidh gach iontrálaí feitheamh sa limistéar coinneála agus scaipeadh mar ghrúpa trí na bealaí molta. Cuirfear pacáiste eolais ar fáil duit le do sceideal roimh an pharáid. 

